钦定古今图书集成/方舆汇编/职方典/第1314卷 > 《坡山》宋·古成之
## 钦定古今图书集成/方舆汇编/职方典/第1314卷 > 《坡山》宋·古成之

伭元分古观，南镇粤王城。五石空留穗，群仙不记名。
丹砂虽久炼，鸡犬自长生。槛簇鳌头景，门通鹤胫程。
烟霞沿砌起，花木逐时荣。古井涵虚碧，疏钟入竹清。
荒芜延野色，寒溜引秋声。丹灶封苔老，芝田积雨平。
风光齐岳麓，音信接蓬瀛。愿得身从此，乘云到玉京。